FIRE จ่อคว้างานยักษ์มูลค่ากว่า 3 พันลบ.
FIRE จ่อคว้างานติดตั้งระบบเตือนภัยอัคคีภัยใหม่-ระบบดับเพลิงสายสีเขียว ม่วง น้ำเงิน มูลค่ากว่า 3 พันลบ.
17 มิ.ย. 2558

แหล่งข่าวรายหนึ่งเปิดเผยว่า เกิดกระแสข่าวลือว่า บริษัท ไฟร์วิคเตอร์ จำกัด (มหาชน) หรือ FIRE เตรียมเซ็นสัญญารับงานใหญ่เกี่ยวกับการติดตั้งระบบเตือนภัยอัคคีภัยใหม่ทั้งหมดในสนามบินดอนเมือง รวมถึงระบบดับเพลิงสายสีเขียว ม่วง น้ำเงิน รวมมูลค่ากว่า 3 พันล้านบาท
“ครั้งนี้ถือว่ามีมูลค่ามากที่สุดและเป็นงานใหญ่ที่สุดที่บริษัทเคยได้” แหล่งข่าวกล่าว
อนึ่ง FIRE เป็นหนึ่งในผู้นำในการนำเข้าและจำหน่ายผลิตภัณฑ์วาล์ว และอุปกรณ์ระบบดับเพลิง วาล์วและอุปกรณ์ระบบสุขาภิบาลและปรับอากาศ ที่รับประกัน คุณภาพ ด้วยสินค้าที่มีชื่อเสียงระดับสากลมากมาย เสริมความแข็งแกร่งโดยทีมงานวิศวกร ผู้เชี่ยวชาญในการให้คำปรึกษา ออกแบบ และติดตั้ง ระบบโฟมดับเพลิง ระบบดับเพลิงอัตโนมัติ และระบบสัญญาณเตือนภัย ด้วยความรู้และประสบการณ์ยาวนานกว่า 20 ปี